Diari Oficial de la Generalitat Valenciana


Sumari del DOGV 3247, del 21-05-1998 (1998/320)

RESOLUCIÓ de 12 de desembre de 1997, de l'Institut Valencià de Finances per la qual s'adjudica una operació de préstec a llarg termini per import de 5.148.945.299 de pessetes.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3247

Data del DOGV
:   21-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/320


Organisme emissor
:   Institut Valencià de Finances

Tipus de document
:   Resolució

RESOLUCIÓ de 12 de desembre de 1997, de l'Institut Valencià de Finances per la qual s'adjudica una operació de préstec a llarg termini per import de 7.230.437.373 de pessetes. [1998/320]
  
L'Institut Valencià de Finances adjudicà amb data 1 de desembre de 1994, una operació de préstec a llarg termini per un import de 86.727.015.872 pessetes, a càrrec de l'endeutament del dit exercici.
  
Atés que la conjuntura als mercats financers durant 1997 ha permés obtenir finançament a llarg termini amb una sensible reducció dels costos, mitjançant Resolució del 30 de juny de 1997 de l'Institut Valencià de Finances, s'amortitzà anticipadament el deute adjudicat l'1 de desembre de 1994 per a procedir al seu refinançament.
  
En virtut dels Decrets 132/1992, de 20 de juliol i 94/1996, de 21 de maig, ambdós del Govern Valencià, resolc:
  
Adjudicar una operació de préstec sindicat a llarg termini en els termes següents:
  
- Import:
  
Tram A: 0.505.349.614 PTA.
  
Tram B: 386.144.877 PTA.
  
Tram C: 297.657.063 PTA.
  
- Entitats Prestadores:
  
Banco Bilbao Vizcaya, SA, Banco Crédito Local de España, SA y Banco de Negocios Argentaria, SA.
  
- Termini: 10 anys.
  
- Amortització: el 12 de desembre de l'any 2007.
  
- Tipus d'interés:
  
Tram A. Tipus d'interés variable: Mibor trimestral més 0,20%. El Mibor aplicable no podrà ser en cap cas superior al 6,50% anual fins el 30 de desembre del 2000, ni superior al 7,25% anual durant la resta de l'operació.
  
Tram B: Tipus d'interés fix del 6,15% anual, els interessos es calcularan i capitalitzaran anualment i com a increment de l'import degut en cada moment meritaran nous interessos, que es pagaran el 12 de desembre del 2007. La prestatària podrà el dia 30 de desembre de 1998, substituir el tipus d'interés fix per un tipus d'interés variable: Mibor semestral més 0,20%. En el cas d'exercici de l'opció, la prestatària haurà de pagar a les entitats prestadores, el 30 de desembre de 1998, l'import corresponent als interessos meritats fins aqueixa data.
  
Tram C: Tipus d'interés fix del 6,25% anual, els interessos es calcularan i capitalitzaran anualment i com a increment de l'import degut en cada moment meritaran nous interessos, que es pagaran el 12 de desembre del 2007. La prestatària podrà el dia 30 de desembre de cada any, a comptar des del 30 de desembre de 1998, substituir el tipus d'interés fix per un tipus d'interés variable: Mibor semestral més 0,30%. En el cas d'exercici de l'opció, la prestatària haurà de pagar a les entitats prestadores, el 30 de desembre de l'any que corresponga, l'import corresponent als interessos meritats fins aqueixa data.
  
- Banc Agent: Banco de Negocios Argentaria, SA.
  
- Comissió d'obertura: 0,20% de l'import total del préstec.
  
- Comissió d'agència: 100.000 pessetes anuals.
  
- Permuta financera (swap): Simultàniament a la firma del préstec es firmaran dos contractes de permuta financera entre el prestatari i Banco de Negocios Argentaria i el prestatari i Banco Bilbao Vizcaya, en virtut dels quals el cost final per a la Generalitat Valenciana durant tota la vida del préstec és de Mibor trimestral menys 0,035%.
  
València, 12 de desembre de 1997.- El director general de l'Institut Valencià de Finances: José Manuel Uncio Lacasa.